CELEX: 62017TA0725
Language: sl
Date: 2019-03-26 00:00:00
Title: Zadeva T-725/17: Sodba Splošnega sodišča z dne 26. marca 2019 – Clestra Hauserman/Parlament (Javna naročila gradenj — Postopek za oddajo javnega naročila — Dela v zvezi „Drsna pregrada-vrata“ na projektu razširitve in prenove stavbe parlamenta Konrad Adenauer v Luxembourgu — Zavrnitev ponudnikove ponudbe — Oddaja naročila drugemu ponudniku — Obveznost obrazložitve — Neobičajno nizka ponudba — Očitna napaka pri presoji — Nepogodbena obveznost)

13.5.2019   
            
            
               SL
            
            
               Uradni list Evropske unije
            
            
               C 164/44
            
         
      Sodba Splošnega sodišča z dne 26. marca 2019 – Clestra Hauserman/Parlament
      (Zadeva T-725/17) (1)
      
      (Javna naročila gradenj - Postopek za oddajo javnega naročila - Dela v zvezi „Drsna pregrada-vrata“ na projektu razširitve in prenove stavbe parlamenta Konrad Adenauer v Luxembourgu - Zavrnitev ponudnikove ponudbe - Oddaja naročila drugemu ponudniku - Obveznost obrazložitve - Neobičajno nizka ponudba - Očitna napaka pri presoji - Nepogodbena obveznost)
      (2019/C 164/46)
      Jezik postopka: francoščina
      
         Stranki
      
      
         Tožeča stranka: Clestra Hauserman (Illkirch Graffenstaden, Francija) (zastopnik: J. Gehin, odvetnik)
      
         Tožena stranka: Evropski parlament (zastopnici: V. Naglič in B. Schäfer, agentki)
      
         Predmet
      
      Prvič, predlog na podlagi člena 263 PDEU za razglasitev ničnosti sklepa Parlamenta z dne 24. avgusta 2017, sprejet v okviru postopka oddaje javnega naročila INLO-D-UPIL-T 16- AO8 glede sklopa št. 55, naslovljenega „Drsna pregrada-vrata“, projekta razširitve in prenove stavbe parlamenta Konrad Adenauer v Luxembourgu, zavrnitev ponudbe tožeče stranke in oddaja naročila drugemu ponudniku in, drugič, predlog na podlagi člena 268 PDEU za povrnitev škode, ki naj bi jo utrpela tožeča stranka.
      
         Izrek
      
      
                  1.
               
               
                  
                     Tožba se zavrne.
                  
               
            
                  2.
               
               
                  
                     Clestra Hauserman poleg svojih stroškov nosi stroške, ki so nastali Evropskemu parlamentu.
                  
               
            
         (1)  UL C 13, 15.1.2018.